SHBA: Betejë e paparishikueshme e kandidatëve demokratë
Mbetet ende pikëpyetje se cili mund të fitojë emërimin e partisë, për t’u ndeshur me kandidatin republikan në zgjedhjet presidenciale 
Senatori Barak Obama mbajti këto ditë një fjalim mbi temën delikate të racës në Amerikë, një provë kjo e rëndësishme për të si kandidat. Zoti Obama u bëri thirrje njerëzve të shikojnë përtej plagëve të vjetra të shkaktuara nga dallimi racial në Shtetet e Bashkuara. Ai e përdori fjalimin edhe për t’ju përgjigjur kritikave kidhur me komentet anti-amerikane, siç janë quajtur nga disa, të bëra nga prifti i kishës së tij në Çikago, Xheremiah Rajt. ," - tha senatori. Nga ana e saj, në fushatën që po bën në shtetin e Virxhinias Perëndimore, senatorjaKlinton, ka folur për planet se si mund të përmirësohet ekonomia në ngadalësim e vendit dhe se si mund të fillojë tërheqja e trupave nga Iraku. Ajo u është përgjigjur edhe pikëpyetjeve se një betejë e zgjatur me rivalin e saj Barak Obama do t’i shërbente interesave të kandidatit republikan, Senatorit Xhon Mekein. , - tha ajo. Ndërkohë, senatori Mekejn e kaloi javën në Irak dhe me vizita në vende të tjera të Lindjes së Mesme. Në Bagdat, me rastin e 5-vjetorit të luftës, ai kritikoi rivalët e tij demokratë, rreth synimeve të tyre për të tërhequr tupat amerikane nga Iraku vitin e ardhshëm. tha Mekejn. Ndërkohë që senatori Mekein po përpiqet të caktojë kandidatin e tij për nënpresident për zgjedhjet e nëntorit, senatorët Obama dhe Klinton do të ndeshen më 22 prill në zgjedhjet paraprake të shtetit të Pensilvanisë. Një anketë e opinionit tregon se zonja Klinton ka epërsi të dukshme në këtë shtet, në përpjekjet për të shkurtuar distancën me senatorin Obama, përsa i përket numrit të përgjithshëm të delegatëve që nevojiten për të marrë emërimin e Partisë Demokrate.//lk